text: Disse tre kommuner mister flest millioner
  22 februar 2018 kl. 15.01
  Horsens er den kommune i Syd- og Sønderjylland, som skal give flest penge til fattigere kommuner.  
  - Vi er jo ikke Gentofte, en af Danmarks rigeste kommuner, siger borgmester i Horsens, Peter Sørensen, (A), da han taler med TV SYD fra et punkt omkring det røde felt.
  Det er fem nye forslag, som torsdag kom fra det såkaldte finansieringsudvalg, der har sendt ham derop.  
  Eksperterne i udvalget foreslår fem forskellige modeller til at beregne, hvor meget de rigeste kommuner skal betale til de fattigste i Danmark.
  Uanset hvilken model, politikerne på Christiansborg ender med at vælge, er Horsens den kommune I TVSYDs område, som skal af med flest penge. 103 millioner kroner i værste fald, 52 millioner kroner hvis de vælger den mildeste model.
  Peter Sørensen, (A), borgmester, Horsens: "Vi er jo ikke Gentofte, en af de rigeste kommuner i Danmark."
  I de kommende uger forhandler de om det på Christiansborg, og måske ender de på en kombination af de forskellige modeller.
  - Jeg tror ikke, at man uden videre kan sige, at politikerne vælger én af de her modeller, der kommer fra embedsmændene. Det bliver op til den politiske forhandling, hvordan man lægger snittet, siger TV2's politiske redaktør Anders Langballe.
  Fra side 242-257 i rapporten kan du se de fem forskellige modeller for, hvor meget din kommune skal aflevere eller modtage i år 2022, hvis politikerne vedtager modellerne uden at ændre på dem.
  Model 1. Disse tre kommuner i TV SYDs område skal af med flest penge. Mio. kr:
  Horsens                                         52 Vejle                                               52Varde                                             19
  
  Model 1. Disse tre kommuner i TV SYDs område modtager flest penge. Mio. kr.:
  Fredericia                                      40Tønder                                           33Haderslev                                      29
  
  Model 5. Disse tre kommuner i TV SYDs område skal af med flest penge. Mio.kr.:
  Horsens                                         103 (0,61 pct. af beskatningsgrundlaget)Esbjerg                                           56Kolding                                           45
  
  Model 5. Disse tre kommuner i TV SYDs område skal modtage flest penge. Mio.kr.:
  Tønder                                           37Haderslev                                      25Fredericia                                        9
  De i alt fem forskellige modeller vægter kommunernes udgifter til bl.a. overførselsindkomster, beskatningsgrundlag, antal ældre osv. forskelligt.
  I år sender ordningen cirka 80 milliarder kroner fra de rigeste til de fattigste kommuner. Det er en slags Robin Hood-ordning, som sikrer, at alle kommuner i Danmark kan løfte deres velfærdsopgaver over for deres borgere.
  Rapporten, som kom i dag, er bestilt af Venstre, Det Konservative Folkeparti, Dansk Folkeparti, Socialdemokratiet og Det Radikale Venstre.
  
  